 गुवाहाटी , 10 सेप्टेमबर : आसाम गेजेरारि जौसिन फरायसालि गौथुमनि सिङाव थानाय राज्योनि जुनिवर फरायसालिमाफोरा मावख'वारि आरो बिफानारिफ्राय गनायथि मोनालासे सोलिबाय थानायनि हेंथायै थाबैनो मोनसे मावथांखि आखायाव लादों । दासिमाव बेनि थाखाय मोनसे मावफुं आफादबो दानाय जादों । आसाम गेजेरारि जौसिन फरायसालि गौथुम सुंद'यै ए इदस एस इ सि नि मासिगिरि दयानन्द बरग'हाइ आ गावनि मावख'वाव खुंफुंनाय खौरां मेलाव बुंङो दि जों मोनबावनाय खौरां बिजोंनि सुलाद बादियै बे मावथांखिखौ लानाय जादों जेराव माखासे जुनिवर फरायसालिमाफोरा गनायथि मोनालासे गेवलांङै सोलिगासिनो दं । बेनि आयदाखौ नायबिजिरनो थाखाय मोनसे आफाद दाफुंनाय जादों । आरोबाव बिथां बरहगाइआ दाजाबदेरना बुंहरो दि एल्टारनेटिभ इंलिस आयदाखौ जानगाराव लाखिनो सानदों । जेराव गोर्लै इंराजि आयदायानो गासैबो फरायसालिनि फरायसाफोरनि थाखाय कम्पालसरियै थागोन । गोबां फरायसाफोरा गाव गावनि बिमा राव गोदान भारतारि राव ( एम आइ एल ) नि सोलायै एल्टारनेटिभ इंलिस आयदाखौ लायो । जों माखासे राज्योनि दोलो आफाद जेरै आसाम थुनलाइ आफाद आरो दुलाराय आसाम फरायसा आफाद ( आसु ) , मुलुग सोलोंसालि आरो सोलोंथायगिरिनिफ्रायबो बे आयदानि सायाव गनायथि लानाय जागोन आरो बेखौ नांगौ एबा नाङा आयदानि सायाव जौसिन फरायसालि आरो फरायसालिमाफोरनि फ्राय 5.000 सागान लाग्रोगोन । रायदावनो गोनांदि सेमिनार खुंनायनि गेजेरजों गं जि हायार सेकेण्डारि आन्जादनि सायख'जानाय फारि एबा मेरिट लिष्टनि सायाव सावरायनाय जागोन ।   
गनायथि मोनै कलेजनि हेंथायै आसाम गेजेरारि जौसिन फरायसालि गौथुमा मोनसे मावथांखि लागोन